Document ID: /fineweb-2-swissfilter-quality_10-filterrobots/filtered/02038.jsonl.gz/5089

L'elecziun dal Cussegl dals chantuns è in'elecziun chantunala e vegn mintgamai organisada dal chantun respectiv. Mintgin dals 26 chantuns po fixar sez ina gronda part da las reglas per l'elecziun da sias represchentantas e ses represchentants. Per exempel na pon las Svizras ed ils Svizzers a l'exteriur betg participar en tut ils chantuns a l'elecziun dal Cussegl dals chantuns.
Per vegnir a savair, tgeninas ch'èn las pli impurtantas reglas en Voss chantun, cliccai sin il link respectiv.
Tgi che candidescha en ils singuls chantuns per il Cussegl dals chantuns vegnis Vus a savair sin la pagina «Elecziun dal Cussegl dals chantuns: tut las candidatas ed ils candidats».
Ulteriuras infurmaziuns davart il Cussegl dals chantuns chattais Vus sin la pagina «Parlament svizzer».
Las reglas per l'elecziun en il Cussegl naziunal chattais Vus sin la pagina «Il Cussegl naziunal: Reglas e premissas per ina candidatura».
Infurmaziuns supplementaras davart il material electoral chattais Vus sin la pagina «Material electoral per las elecziuns federalas».
Infurmaziuns davart las novas prescripziuns per la finanziaziun da las partidas chattais Vus sin la pagina «Transparenza davart la finanziaziun da la politica svizra».